นิกเกอิปิดร่วง 139.42 จุด วิตกภาคการผลิตจีนหดตัว
นิกเกอิปิดร่วง 139.42 จุด วิตกภาคการผลิตจีนหดตัว
24 ก.ค. 2558

ดัชนีนิกเกอิตลาดหุ้นโตเกียวปิดร่วงในวันนี้ โดยดัชนีนิกเกอิร่วงลง 139.42 จุด หรือ 0.67% ปิดที่ 20,544.53 จุด เนื่องจากนักลงทุนวิตกกังวลเกี่ยวกับการชะลอตัวของเศรษฐกิจจีน หลังจากมีรายงานในช่วงเช้าวันนี้ว่า ภาคการผลิตของจีนหดตัวลงอย่างรุนแรง
ตลาดหุ้นโตเกียวร่วงลงหลังจากมาร์กิตเปิดเผยในช่วงเช้าวันนี้ว่า ดัชนีผู้จัดการฝ่ายจัดซื้อ (PMI) ภาคการผลิตเบื้องต้นของจีนในเดือนก.ค.ลดลงแตะ 48.2 ซึ่งเป็นระดับต่ำสุดในรอบ 15 เดือน จาก 49.4 ในเดือนมิ.ย.
ตัวเลขที่ต่ำกว่า 50 แสดงให้เห็นถึงภาวะหดตัว และดัชนีที่สูงกว่า 50 จะบ่งชี้ว่ากิจกรรมภาคการผลิตของจีนมีการขยายตัวจากเดือนก่อนหน้า